Държавен вестник, бр. 16, 2026 г., стр. 73

БРОЙ  16	
Д Ъ Р Ж А В Е Н  В Е С Т Н И К 	
СТР.  73   
педагог, технически сътрудник, медицинска 
сестра, акушерка или др. лице).
2.1.1.3. Съдебномедицинско изследване на 
живи лица за установяване на здравословно 
състояние се извършва координирано или 
съвместно със специалист от съответната 
медицинска специалност, в сферата на която 
са търсените патологични отклонения на 
изследваното лице.
2.1.1.4. Съдебномедицинско изследване на 
живи лица за установяване на бременност се 
извършва координирано или съвместно със 
специалист по акушерство и гинекология. 
Препоръчва се извършването му в кабинет 
по акушерство и гинекология, оборудван с 
ехограф. 
2.1.1.5. Съдебномедицинското изследване 
на живи лица, включително на малолетни и 
непълнолетни, се осъществява при запазване 
достойнството и недопускане на дискримина­
ция под никаква форма.
2.1.1.6. Цитологично изследване – микро­
скопско изследване с цел откриване на специ­
фични клетки в биологични материали, иззети 
по време на съдебномедицинско изследване 
на живи лица. Цитологичното изследване 
допълва съдебномедицинското изследване 
на живо лице.
2.1.1.7. Имунохроматографски тестове се 
използват за качествена детекция на различни 
субстанции в телесни течности или обтривки 
и представляват допълнение към съдебноме­
дицинско изследване на живо лице. В зависи­
мост от характеристиката на конкретния вид 
имунохроматографски тестове е възможно да 
се наложи резултатите да бъдат потвърдени 
чрез метод с по-висока доказателствена сила.
2.1.2. Съдебномедицинското изследване 
за установяване и доказване на биологични 
материали, веществени доказателства и небио­
логични обекти е интердисциплинарно и е 
задължителна част от съдебномедицинската 
дейност. Препоръчително е да се извършва 
координирано или съвместно със специалист 
от криминалистична лаборатория.
2.1.3. Съдебномедицинското проучване на 
документи представлява изследване на меди­
цинска и друга документация за изясняване 
на въпроси, свързани с проведени диагнос­
тични, лечебни, рехабилитационни дейности 
и здравни грижи, и може да се извършва 
самостоятелно от съдебен лекар, координи­
рано или съвместно с други медицински или 
немедицински специалисти.
2.2. Съдебномедицинско изследване на 
трупове и трупни части, както и свързани с 
тях дейности:
2.2.1. Съдебномедицинска аутопсия – пред­
ставлява оглед, външно и вътрешно изследване 
на човешки труп или трупни части с цел:
2.2.1.1. установяване и документиране на 
патоморфологични процеси с травматичен
и/или болестен характер, както и други белези 
и следи, на базата на които да се установят 
причината и механизмът на настъпване на 
смъртта и да се дадат отговори на други 
специфични въпроси; 
2.2.1.2. установяване и документиране на 
белези, служещи за идентификация на трупа; 
2.2.1.3. събиране на биологични материали 
от трупа за допълнителни изследвания – хис­
тологично (некропсия), ДНК профилиране, 
химико-токсикологични, съдебно-антропо­
логични, биологични, микробиологични, 
ентомологични, образни и др. 
2.2.2. Находките от съдебномедицинската 
аутопсия задължително се документират в съ­
дебномедицински аутопсионен протокол. Ако е 
налична предходна медицинска документация, 
установяваща състоянието на починалото лице 
приживе, същата се съобразява при извърш­
ване на съдебномедицинската аутопсия. 
2.2.3. Съдебномедицинска аутопсия задъл­
жително се извършва в оборудвана аутопсион­
на зала с подпомагане от препаратор, като 
се отварят черепната, гръдната и коремната 
кухина. 
2.2.4. Съдебномедицинска реаутопсия на чо­
вешки трупове представлява оглед и аутопсия 
на вече аутопсиран човешки труп с цел: 
2.2.4.1. отговор на въпроси, възникнали 
след извършената първоначална аутопсия, на 
които не е било отговорено или не може да 
бъде отговорено въз основа на протокола от 
тази аутопсия; 
2.2.4.2. извършване на допълнителни или 
специфични изследвания на трупа, които не 
са били необходими първоначално; 
2.2.4.3. при възникване на съмнение за 
правилността на изводите и тяхната обосно­
ваност от първоначалната аутопсия. 
2.2.4.4. Към съдебномедицинска реаутопсия 
следва да се пристъпи след запознаване с 
резултатите от първоначалната аутопсия и 
извършените изследвания. 
2.2.4.5. В извършването на съдебномеди­
цинска реаутопсия участват съдебни лекари, 
а при необходимост – и други специалисти. 
Препоръчително е присъствието на съдебния 
лекар, извършил първоначалната аутопсия. 
2.2.4.6. Резултатите от съдебномедицинска 
реаутопсия се отразяват в „Съдебномедицин­
ски аутопсионен протокол“.
2.2.5. Съдебномедицинско изследване на 
скелетирани човешки трупове или части от 
скелетирани човешки трупове (съдебно-антро­
пологично изследване) се извършва от съдебен 
лекар и/или от лекар специализант, или лекар 
без специалност под наблюдението, контрола 
и ръководството на съдебен лекар с цел:
2.2.5.1. идентификация на личността и броя 
на лицата, на които принадлежат костните 
останки;